Seep vir die manne | Dion se gedagtes
Ons manne is eintlik maar vol stront wat “cosmetics” aanbetref, nê? Goed, ek moet seker eerder vanuit my eie oogpunt praat, voordat een van hierdie metro-manne hulle lipstiffie uit hulle loopringe gooi; ek hou nie van allerhande tierlangtynkies nie. Ek gebruik nie eers na-skeer-middels nie; ek vryf eerder so paar druppels grapeseed olie op my vel in om dit weer te bevogtig. Ek kan nie party van hierdie oorweldigende naskeer-gebruikers vat nie – mens se oë traan eintlik! Ek voel dieselfde oor seep vir manne – ek wil nie soos laventel of iets blommerig ruik na ‘n stort of bad nie en het met die volgende seep vorendag gekom vir die manne wat nog manne is:
500g Spierwit skoon beesvet (dripping of tallow)
250g Olyfolie (verkieslik Pomace)
125g Makadamia olie
320ml Gesuiwerde water
Kombineer als met die koue roerseep-metode en by verseping (trace) voeg jy 20ml Lemongrass essential olie en 20ml Pine of Pine Needle essential olie by. Jy kan op hierdie stadium ook so kwart van die mengsel skei en so twee eetlepels kakao daarby inmeng en dit by die “wit” mengsel teruggooi in die gietvorms om mooi patrone te maak, amper soos ‘n houtgrein.
Die resep gaan vir jou ‘n 1.48kg “batch” gee, en sny jou blokke bietjie dikker – 110g instede van 90g, en dan behoort elke blok jou sowat R 8.80 kos om te maak. Beslis die moeite en geld werd!
op Februarie 13, 2012 at 8:43 nm | Antwoord Elsebie van Rensburg, woonagtig in Springs, Gauteng
Ek sien al die resepte en wonder of jy my dalk kan help met ‘n “showerjel” resep?
Dankie vir al die interresante dinge op hierdie blog van jou.
Geniet jou dag verder
op Maart 14, 2012 at 2:29 nm | Antwoord Dion
Hallo Elsebie, en welkom!
Jong, dis nou iets waarin ek ook belangstel maar ek het ongelukkig nie dadelik ‘n resep vir jou nie. Ek gaan dit so bietjie navors en sal dan terugkom na jou toe.
op September 8, 2012 at 10:05 nm | Antwoord Giezela
Bied jy dalk lesse aan!Sal graag meer wil leer hoe om verskillende sepe te maak!
op Oktober 3, 2012 at 9:42 vm | Antwoord Dion
Hallo Giezela, en welkom!
Jong, ek het al begin dink daaraan om lesse aan te bied. Probleem is, meeste lesers hier is van hoër op in die land en ek sit in Oos London! Al wat ek op die oomblik kan doen is die raad en resepte hier op my blog.
Groete en voorspoed,
op Julie 15, 2014 at 4:13 nm | Antwoord maryna
ek is bly ek het op jou web werf af gekom gaan probeer seep maak meng al reeds self my gesig olies wil graag weet waar koop jy die Pine needle ess olie ek kry nie
op Desember 22, 2016 at 10:25 nm | Antwoord Hein
Hi Dion, ek wil graag baard seep begin maak. Kan jy my dalk help met n basis vir n resep? Groete Hein